આ ચુકાદા સાથે સોહરાબુદ્દીન અને પ્રજાપતિના બનાવટી એન્કાઉન્ટર કેસમાં બે વધુ સાક્ષી હોસ્ટાઇલ બની ગયા હતા તે સમાચાર આવ્યા હતા. ગુજરાત પોલીસની એન્ટિટેરરિઝમ ટીમ દ્વારા સોહરાબુદ્દીનું તેની પત્ની કૌસર બી અને સહાયક પ્રજાપતિ સાથે નવેમ્બર, 2005માં મહારાષ્ટ્રમાં હૈદરાબાદથી સાંગલી સુધીના રસ્તેથી અપહરણ કર્યું હતું. સોહરાબુદ્દીનનું નવેમ્બર 2005માં ગુજરાત પોલીસ દ્વારા નકલી એન્કાઉન્ટ કરાયું હતું. તેની પત્ની પર કથિત બળાત્કાર અને હત્યા કરવામાં આવી હતી. પ્રજાપતિનો પણ એક વર્ષ પછી એવો જ અંજામ આવ્યો હતો. અનુમાન પ્રમાણે સીબીઆઈને આપેલા અગાઉના નિવેદનો સાક્ષીઓએ પાછા ખેંચી લીધા. આમ હોસ્ટાઇલ સાક્ષીની સંખ્યા 52 જેટલી થઈ. કોર્ટે આ કેસમાં અત્યાર સુધીમાં 76 સાક્ષીઓની તપાસ કરી હતી.